आजकल घरों या फ्लैट को इस हिसाब से डिज़ाइन किया जाता है कि घर का हर कोना सलीके से इस्तेमाल हो सके। ऐसे में घर की रसोईघर में सिंक को भी सही जगह पर लगाया जाता है क्योंकि हम सभी जानते हैं कि सिंक ही वो माध्यम है जिसके ज़रिए हम वेट वेस्ट (गीले अपशिष्ट) को बाहर निकाल देते हैं। बची सब्ज़ी, सूप या अन्य कोई लिक्विड फॉर्म की गंदगी को अकसर हम लोग सिंक में बहा देते हैं। ऐसे में कई बार ये चोक हो जाता है या इससे बदबू आने लगती है। सिंक को समय-समय पर साफ करते रहना चाहिए, इससे किचन में कीड़े-मकोड़े या गंदगी नहीं फैलती है। साथ ही आपके रसोईघर से गंदी बदबू भी नहीं आती है।